Document ID: /roh_data/filtered/fineweb-2-filterrobots_roh.jsonl.gz/50618

L'hotel Val Sinestra è vegnì bajegià l'entschatta dal 20avel tschientaner. L'hotel era enconuschent sco lieu per far cura cun sias sis funtaunas d’aua minerala. Pazientas e pazients da l’entira Europa èn vegnids en l’Engiadina Bassa sper Sent, per curar malsognas dal lom cun l’aua magica. Enfin ch’il lieu da cura è vegnì serrà il 1972.
La fin dals onns 70 ha lura l’um da fatschenta ollandais Peter Kruit, cumprà l'hotel. Tge ch’el na saveva betg: El n’ha betg be cumprà in hotel, mabain dapli che giavischà.
Tadlai qua il mitus dal spiert:
Las duas reportras da RTR n'han betg inscuntrà il spiert da l'hotel durant la notg ch'ellas han passentà là.
Il hotel Val Sinestra ozendi
Sch’i dat propi il spiert Hermann u betg sa nagin cumprovar. Tge ch’è dentant segir: sch’ins va tar l'hotel, lura san ins baiver u mangiar là insatge en l’ustaria u star sur notg en l'hotel.
Funtaunas d'aua minerala
Repartidas sin las duas varts da l’En, tranter Ftan, Scuol, Tarasp e Sent datti passa 20 funtaunas d’aua minerala. Pli baud vegnivan tschertas duvradas per far curas. L’aua che cuntegn blers minerals è vegnida bavida u che pazientas e pazients han fatg bogn lien, per curar malsognas da tuttas sorts. Ozendi na vegnan las funtaunas betg pli duvradas per far cura. Tuttina han ellas gì ina gronda influenza sin l'istorgia da l’Engiadina Bassa, declera l'istoricher da Sent, Cla Sarott.